钦定古今图书集成/历象汇编/岁功典/第005卷 > 《管子》 > 《版法解篇》
## 钦定古今图书集成/历象汇编/岁功典/第005卷 > 《管子》 > 《版法解篇》

《版》《法》者，法天地之位，象四时之行，以治天下。“四时之
行，有寒有暑，圣人法之，故有文有武。天地之位，有前
有后，有左有右，圣人法之，以建经纪。春生于左，秋杀
于右，夏长于前，冬藏于后。生长之事，文也，收藏之事，
武也。是故文事在左，武事在右，圣人法之，以行法令，
以治事理。”